ኤርትራ የሴካፋ ከ15 ዓመት በታች ዋንጫ ልታዘጋጅ ነው
የኬንያ
እግር ኳስ ፌዴሬሽን ፕሬዚዳንት እና የወቅቱ የሴካፋ ፕሬዚዳንት ኒክ ምዌንድዋ ኤርትራ ሴካፋ ከ15 ዓመት በታች ዋንጫ እንደምታዘጋጅ ተናገሩ። ባለፈው
ወር የሠላም እና ወዳጅነት ዋንጫን የማዘጋጀት ውጥኗ በአንዳንድ ጉዳዮች ያልተሳካላት ኤርትራ የመጀመሪያው የሴካፋ ከ15 ዓመት በታች ዋንጫን እንደምታዘጋጅ ከወደ ኬንያ ተሰምቷል። የኬንያ እግር ኳስ ፌዴሬሽን ከግብፁ ክለብ ዋዲ ዴግላ ጋር አብሮ ለመስራት በተስማማበት መድረክ ላይ ተገኝተው ሃሳባቸውን የገለፁት የወቅቱ የሴካፋ ፕሬዚዳንት ኒክ ምዌንድዋ የቀጣናው የወጣቶችን እግር ኳስ ለማሳደግ በቀጣዩ ነሐሴ የመጀመሪያው ከአስራ አምስት ዓመት በታች የሴካፋ ዋንጫ በኤርትራ ለማዘጋጀት እንደወሰኑ ገልፀዋል። ፕሬዚዳንቱ
ውድድሩ መዘጋጀቱ ለቀጣናው እግር ኳስ እድገት ወሳኝ እንደሆነ አውስተዋል። «ይህን ውድድር ለማዘጋጀት ያሰብነው በቀጣናው ለታዳጊዎች እግር ኳስ የሚሰጠውን ትኩረት ከፍ ለማድረግ ነው» ብለዋል። በአሰልጣኝ
ዓለምሰገድ ኤፍሬም እየተመሩ ከሃያ ዓመት በላይ ዕድሜ ያላቸውን ተጫዋቾች ይዘው ላለፉት አራት ወራት የሠላም ዋንጫን በመጠባበቅ የነበሩት «የቀይ ባህር ግመሎች» በቀጣይ ቀናት የተጫዋቾች ምርጫ በማድረግ ዝግጅት ይጀምራሉ ተብሎ ይጠበቃል።አዲስ
ዘመን ግንቦት 4/2011አብርሃም
ተወልደ